URDHËR
Nr. 95, datë 13.2.2024
PËR DISA MASA MBROJTËSE NDAJ SËMUNDJES SË INFLUENCËS AVIARE ME PATOGJENITET TË LARTË TË SHPENDËVE TË SHFAQUR NË SHTETIN E MOLDAVISË
Mbështetur në nenin 102, pika 4 e Kushtetutës, neni 43, i ligjit nr. 10465, datë 29.9.2011, “Për shërbimin veterinar në Republikën e Shqipërisë”, i ndryshuar,

URDHËROJ:
1. Ndalimin e importit, tranzitimit nëpërmjet territorit të Republikës së Shqipërisë, të:

a) shpendëve të gjallë shtëpiakë;
b) zogjtë 24-orësh;
c) shpendë dekorativë;
ç) materialit biologjik të shpendëve;
d) vezët e shpendëve;

dh) mishi i shpendëve të patrajtuar termikisht;

e) nënproduktet e shpendëve të patrajtuar termikisht.
Nga shteti i Moldavisë, sipas tabelës së mëposhtme:
	Nr.
	*Ndarja administrative e nivelit 1
	Ndarja administrative e nivelit 2
	Ndarja administrative e nivelit 3

	1
	Făleşti*
	
	

	2
	Teleneşti*
	
	

	3
	Floreşti*
	
	

	4
	Drochia*
	
	

	5
	Ştefan Voda*
	
	

	6
	Rezina*
	
	

	7
	Şoldăneşti*
	
	

	8
	Soroca*
	
	

	9
	Rîşcani*
	
	

	10
	Dubăsari*
	
	

	11
	Edineţ
	
	

	12
	Glodeni*
	
	

	13
	Străşeni*
	
	


Shënime. Simboli (*) nënkupton zonën e infektuar që bllokohet.
2. Certifikata veterinare të garantojë origjinën e ngarkesës së ardhur.
3 Autoriteti Kombëtar i Ushqimit të informojë rregullisht Drejtorinë e Përgjithshme të Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit dhe Autoritetin Kombëtar të Veterinarisë dhe Mbrojtjes së Bimëve, për çdo ngarkesë të shpendëve të gjallë shtëpiakë, zogjtë 24-orësh, shpendë dekorativë, materialit biologjik, vezët e shpendëve, mishi i shpendëve të patrajtuar termikisht dhe nënproduktet e shpendëve të patrajtuar termikisht që vijnë nga vendet e sipërcituara në pikën 1. 
4. Urdhri nr. 32, datë 26.1.2023, “Për disa masa mbrojtëse ndaj sëmundjes së influencës aviare me patogjenitet të lartë të shpendëve, të shfaqur në shtetin e Moldavisë”, shfuqizohet.
5. Për zbatimin e këtij urdhri, ngarkohen Drejtoria e Përgjithshme e Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit, Drejtoria e Politikave Veterinare, Autoriteti Kombëtar i Veterinarisë dhe Mbrojtjes së Bimëve dhe Autoriteti Kombëtar i Ushqimit.
Ky urdhër hyn në fuqi menjëherë dhe botohet në Fletoren Zyrtare. 

NË MUNGESË DHE ME URDHËR
ZËVENDËSMINISTËR I BUJQËSISË DHE ZHVILLIMIT RURAL

